Լեոնիդ Շոլոխով

Լեոնիդ Շոլոխով (, ), խորհրդային գեղանկարիչ և ուսուցիչ, Սանկտ Պետերբուրգի նկարիչների միության անդամ։

Կենսագրություն 
Լեոնիդ Շոլոխովը ծնվել է 1905 թվականի օգոստոսի 2-ին, Տամբով նահանգի Բորիսոգլեբսկ քաղաքում, Բորիսոգլեբսկի ժառանգական բնակիչների` Սերգեյ և Մարիա Շոլոխովների ընտանիքում։ 1913-1925 թվականներին սովորել է Բորիսոգլեբսկի իննամյա դպրոցում։ Միաժամանակ զբաղվել է գեղանկարչությամբ Պրոլետարիատի կրթալուսավորչական կազմակերպության ստուդիայում` Պենզայի գեղանկարչության համալսարանի շրջանավարտների ղեկավարությամբ։ Այնուհետև աշխատել է որպես աշակերտ և բեմանկարչի օգնական Բորիսոգլեբսկի Ն. Չերնիշևսկի անվան դրամատիկական թատրոնում։

1925 թվականին գեղարվեստական կրթությունը շարունակելու համար մեկնել է Լենինգրադ։ 1925-1929 թվականներին սովորել է Լենինգրադի գեղարվեստա-արդյունաբերական տեխնիկումում, 1929-1937 թվականներին` Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Սովորել է Միխայիլ Բերնշտեյնի, Ալեքսանդր Սավինովի մոտ։ 1937 թվականին ավարտել է ինստիտուտը Ալեքսանդր Սավինովի արվեստանոցում` գեղանկարչի կոչմամբ։ Դիպլոմային աշխատանքը եղել է «Կարմիր հետախուզություն» նկարը։

Գեղարվեստական ցուցահանդեսների մասնակցել է 1929 թվականից։ Մինչև 1932 թվականը եղել է Հեղափոխական Ռուսաստանի նկարիչների ասոցիացիայի անդամ։

Ինստիտուտն ավարտելուց հետո, 1937-1939 թվականներին դասավանդել է Համառուսական գեղարվեստի ակադեմիային կից Գեղարվեստի միջնակարգ դպրոցում։

1941 թվականից եղել է ֆինների դեմ պատերազմի և Հայրենական մեծ պատերազմի մասնակից։ Կռվել է Լենինգրադի և Հեռավոր Արևելքի ճակատներում։ Զորացրվել է 1946 թվականի մարտին, Հեռավոր Արևելքի ճակատից։ Պարգևատրվել է Կարմիր աստղ շքանշանով, «Լենինգրադի ազատագրման համար», «Գերմանիայի դեմ տարած հաղթանակի համար», «Ճապոնիայի դեմ տարած հաղթանակի համար» մեդալներով։

Ճակատից վերադառնալուց հետո 1946 թվականին վերադարձել է մանկավարժական աշխատանքին Գեղարվեստի միջնակարգ դպրոցում, որտեղ աշխատել է մինչև կյանքի վերջին օրերը։ Մահացել է 1967 թվականին, Լենինգրադում։

Որոշ աշխատանքներ 

 «Բորիսոգլեբսկ» 
 «Օխտինսկյան անտառապետություն»
 «Սուխանով»  
 «Բորիսոգլեբսկ։ Կամուրջ»։

Ընտանիք 

 Հորեղբոր որդին` նկարիչ Պյոտր Շոլոխով։
 Կինը` ճարտարապետ և նկարիչ Բեբա Զբերժ (1914—1965), բժշկական գիտությունների դոկտեր Յ. Զաբերժի քույրը։
 Դուստրը` ճարտարապետ Գալինա Շոլոխովնա (ծնվ.` 1935), Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի ամբիոնի պրոֆեսոր։
 Թոռները` լրագրող Սերգեյ Շոլոխով և ճարտարապետ Ալեքսեյ Շոլոխով։

Ծանոթագրություններ

Աղբյուրներ 

 Центральный Государственный Архив литературы и искусства. СПб. Ф.78. Оп.3. Д.70.
 Александр Иванович Савинов. Письма. Документы. Воспоминания. Л., Художник РСФСР, 1983.
 Мы помним… Художники, искусствоведы — участники Великой Отечественной войны. М., Союз художников России, 2000. С.320.
 Иванов С. В. Неизвестный соцреализм. Ленинградская школа. СПб., НП-Принт, 2007. С.15, 384. ISBN 5-901724-21-6, ISBN 978-5-901724-21-7.
 Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб, Первоцвет, 2007. С.46.

Արտաքին հղումներ 

 Иванов С. В. Ленинградская школа живописи. Очерк истории.
 Хронология Ленинградской школы живописи.

Խորհրդային նկարիչներ
Խորհրդային մանկավարժներ
Սանկտ Պետերբուրգի նկարիչների միության անդամներ